ระเบียบกรมวิชาการเกษตรระเบียบกรมวิชาการเกษตรว่าด้วยการปฏิบัติงานในกรมวิชาการเกษตรตามพระราชบัญญัติข้อมูลข่าวสารของราชการพ.ศ. ๒๕๔๐พ.ศ.๒๕๕๐[๑] โดยที่เป็นการสมควรปรับปรุงระเบียบกรมวิชาการเกษตรว่าด้วยการปฏิบัติงานในกรมวิชาการเกษตรตามพระราชบัญญัติข้อมูลข่าวสารของราชการพ.ศ. ๒๕๔๐ พ.ศ. ๒๕๔๑ ตลอดจนประกาศและคำสั่งกรมวิชาการเกษตรที่เกี่ยวข้องกับพระราชบัญญัติข้อมูลข่าวสารของราชการ พ.ศ. ๒๕๔๐ ให้มีความเหมาะสมสอดคล้องกับสภาวะการณ์ และมีประสิทธิภาพยิ่งขึ้นอาศัยอำนาจตามความในมาตรา ๗ (๓) และมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐อธิบดีกรมวิชาการเกษตรจึงออกระเบียบไว้ ดังต่อไปนี้ข้อ ๑ ให้ยกเลิก(๑)ระเบียบกรมวิชาการเกษตรว่าด้วยการปฏิบัติงานในกรมวิชาการเกษตรตามพระราชบัญญัติข้อมูลข่าวสารของราชการ พ.ศ. ๒๕๔๐ พ.ศ. ๒๕๔๑ ลงวันที่ ๓๑ กรกฎาคม ๒๕๔๑(๒) ประกาศกรมวิชาการเกษตร เรื่องกำหนดสถานที่ติดต่อเพื่อขอรับข้อมูลข่าวสารหรือคำแนะนำในการติดต่อ ลงวันที่ ๓๑กรกฎาคม ๒๕๔๑(๓) คำสั่งกรมวิชาการเกษตร ที่ ๒๖๑๙/๒๕๔๓ ลงวันที่๒๔ สิงหาคม ๒๕๔๓ เรื่อง แต่งตั้งคณะกรรมการข้อมูลข่าวสารของกรมวิชาการเกษตร(๔) คำสั่งกรมวิชาการเกษตร ที่ ๒๖๒๐/๒๕๔๓ ลงวันที่๒๔ สิงหาคม ๒๕๔๓ เรื่องแต่งตั้งคณะอนุกรรมการเผยแพร่ข้อมูลข่าวสารราชการของกรมวิชาการเกษตรข้อ ๒ บรรดาระเบียบ ประกาศ ข้อบังคับหรือคำสั่งอื่นใดของกรมวิชาการเกษตรในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๓ ระเบียบนี้ให้ใช้บังคับตั้งแต่บัดนี้เป็นต้นไปข้อ ๔ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูลหรือสิ่งใด ๆ ตามกฎหมายว่าด้วยข้อมูลข่าวสารของราชการที่อยู่ในความรับผิดชอบของกรมวิชาการเกษตรคณะกรรมการ หมายความว่าคณะกรรมการบริหารข้อมูลข่าวสารราชการของกรมวิชาการเกษตรข้อ ๕ ในกรณีที่มีปัญหาเกี่ยวกับการปฏิบัติหรือไม่สามารถปฏิบัติตามข้อกำหนดในระเบียบนี้หรือมีปัญหาอื่นใดที่ไม่ได้กำหนดในระเบียบนี้ให้รายงานอธิบดีกรมวิชาการเกษตรเพื่อพิจารณาสั่งการหมวด๑คณะกรรมการบริหารข้อมูลข่าวสารของราชการ ข้อ ๖ให้มีคณะกรรมการบริหารข้อมูลข่าวสารในกรมวิชาการเกษตรเรียกว่า คณะกรรมการบริหารข้อมูลข่าวสารราชการของกรมวิชาการเกษตรประกอบด้วย รองอธิบดีซึ่งอธิบดีกรมวิชาการเกษตรมอบหมาย เป็นประธานกรรมการผู้อำนวยการสำนัก ผู้อำนวยการกอง ผู้อำนวยการศูนย์สารสนเทศ และเลขานุการกรมเป็นกรรมการ หัวหน้ากลุ่มนิติการและสิทธิประโยชน์ สำนักงานเลขานุการกรมเป็นกรรมการและเลขานุการข้อ ๗ ให้คณะกรรมการมีอำนาจและหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาตและการบริการข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารของราชการที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารของราชการที่เป็นความลับของราชการ(๔)พิจารณาและวินิจฉัยการเปิดเผยข้อมูลข่าวสารประเภทที่ไม่ต้องเปิดเผยหรือข้อมูลข่าวสารที่เป็นความลับของราชการ(๕)ให้คำแนะนำหรือเสนอความเห็นเกี่ยวกับประเภทข้อมูลข่าวสารของราชการที่ควรจัดเก็บไว้ที่กรมวิชาการเกษตรหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๖) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารอื่น ๆ ที่เป็นประโยชน์ต่อราชการ(๗) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๘) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๙) แต่งตั้งคณะอนุกรรมการเพื่อปฏิบัติการในเรื่องใด ๆ ตามที่คณะกรรมการมอบหมาย(๑๐) เชิญบุคคลใด ๆ มาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๑)ดำเนินงานอื่นใดตามที่อธิบดีกรมวิชาการเกษตรมอบหมายข้อ ๘ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุมถ้าประธานกรรมการไม่มาประชุม หรือไม่สามารถปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ ๙ ให้นำความในข้อ ๘มาใช้บังคับกับการประชุมของคณะอนุกรรมการที่คณะกรรมการแต่งตั้งโดยอนุโลมหมวด๒การจัดระบบข้อมูลข่าวสาร ข้อ ๑๐ ให้ศูนย์สารสนเทศ กรมวิชาการเกษตรทำหน้าที่เป็นหน่วยงานกลาง ในการจัดเก็บรวบรวม จัดระบบ ควบคุมดูแลข้อมูลข่าวสารที่เปิดเผยได้ตามมาตรา๗ และมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐และประสานงานกับหน่วยงานในกรมวิชาการเกษตร ทั้งนี้ เพื่อให้เป็นไปตามกฎหมายระเบียบ และประกาศของราชการข้อ ๑๑ ให้หน่วยงานในสังกัดกรมวิชาการเกษตรจัดข้อมูลข่าวสารที่เปิดเผยได้ตามมาตรา ๗ และมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ที่อยู่ในความรับผิดชอบและส่งให้ศูนย์สารสนเทศ กรมวิชาการเกษตรเพื่อรวบรวมและจัดระบบข้อมูลข่าวสารนั้นไว้ให้ประชาชนเข้าตรวจดูได้ข้อ ๑๒ การดำเนินงานตามข้อ ๑๑ให้หน่วยงานในสังกัดกรมวิชาการเกษตรจัดให้มีเจ้าหน้าที่เพื่อควบคุมดูแล ตรวจสอบติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารการอนุญาต และการรับรองสำเนา ข้อ ๑๓ ผู้ใดประสงค์จะตรวจเอกสาร ศึกษาค้นคว้าหรือขอสำเนาข้อมูลข่าวสารที่อยู่ในความรับผิดชอบของกรมวิชาการเกษตร ให้ทำหนังสือหรือยื่นคำขอตามแนบท้ายระเบียบนี้ พร้อมทั้งแสดงเหตุผลและความจำเป็นต่อเจ้าหน้าที่กรมวิชาการเกษตรณ ห้องสมุดกรมวิชาการเกษตร ศูนย์สารสนเทศ กรมวิชาการเกษตรหรือหน่วยงานในสังกัดกรมวิชาการเกษตร ผู้ครอบครองข้อมูลข่าวสาร ในวันและเวลาราชการข้อ ๑๔ เมื่อเจ้าหน้าที่ได้รับหนังสือหรือคำขอตรวจดูข้อมูลข่าวสารของราชการแล้ว ถ้ามีการขอสำเนาหรือขอสำเนาที่มีคำรับรองถูกต้องเกี่ยวกับข้อมูลข่าวสารที่มีลักษณะพร้อมที่จะให้ได้เจ้าหน้าที่ผู้รับผิดชอบจะต้องดำเนินการจัดหาข้อมูลข่าวสารดังกล่าวให้แก่บุคคลนั้นภายในหนึ่งวันทำการนับแต่วันที่ได้รับหนังสือหรือคำขอกรณีที่ข้อมูลข่าวสารมิได้อยู่ ณ สถานที่ยื่นคำขอให้เจ้าหน้าที่ผู้รับผิดชอบดำเนินการจัดหาข้อมูลข่าวสารดังกล่าวให้แก่บุคคลนั้นภายในสิบห้าวันทำการนับแต่วันที่ได้รับหนังสือหรือคำขอการรับรองสำเนาข้อมูลข่าวสารตามวรรคหนึ่งให้ข้าราชการตั้งแต่ระดับ ๓ ขึ้นไปที่รับผิดชอบข้อมูลข่าวสารนั้นเป็นผู้รับรองโดยลงลายมือชื่อพร้อมทั้งชื่อตัว ชื่อสกุล และตำแหน่งตลอดจนวัน เดือน ปี ให้ชัดเจนทั้งนี้ ให้รับรองตามจำนวนที่ผู้ยื่นคำขอให้รับรองการดำเนินการจัดทำข้อมูลข่าวสารให้แก่บุคคลที่ยื่นขอตามวรรคหนึ่งจะกระทำได้เฉพาะกรณีปกติที่มิใช่การขอเป็นจำนวนมากหรือบ่อยครั้งโดยไม่มีเหตุผลอันสมควร ทั้งนี้ให้เลขานุการกรมเป็นผู้วินิจฉัยว่ากรณีใดเป็นการขอจำนวนมากครั้งหรือบ่อยครั้งข้อ ๑๕ การขอตรวจดู ขอสำเนา หรือขอสำเนาที่มีคำรับรองถูกต้องเกี่ยวกับข้อมูลข่าวสารนอกเหนือจากที่กล่าวในข้อ๑๔ หรือข้อมูลข่าวสารที่ไม่ต้องเปิดเผยตามมาตรา ๑๕แห่งพระราชบัญญัติข้อมูลข่าวสารของราชการ พ.ศ. ๒๕๔๐การมีคำสั่งให้เปิดเผยข้อมูลข่าวสารตามมาตรา ๑๕ เป็นการทั่วไปหรือเฉพาะแก่บุคคลใดให้เป็นอำนาจของเจ้าหน้าที่กรมวิชาการเกษตรซึ่งมีหน้าที่ครอบครองหรือควบคุมดูแลข้อมูลข่าวสารนั้นและเป็นผู้ดำรงตำแหน่งตั้งแต่ระดับ๖ ขึ้นไปกรณีผู้มีอำนาจเปิดเผยข้อมูลข่าวสารตามวรรคหนึ่งไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่ต้องเปิดเผยหรือไม่ให้เสนอเรื่องต่อคณะกรรมการเพื่อพิจารณาวินิจฉัยโดยไม่ชักช้าให้คณะกรรมการพิจารณาให้แล้วเสร็จภายในสามสิบวันทำการนับแต่วันที่รับเรื่องแล้วแจ้งผลการพิจารณาให้เจ้าหน้าที่ผู้รับผิดชอบทราบโดยไม่ชักช้าและให้เจ้าหน้าที่ผู้รับผิดชอบแจ้งคำวินิจฉัยของคณะกรรมการให้บุคคลที่ยื่นคำขอทราบภายในสามวันทำการนับแต่วันที่รับทราบผลการวินิจฉัยการพิจารณาของคณะกรรมการให้เป็นไปตามข้อกำหนดของกฎหมาย กรณีที่มีคำสั่งมิให้เปิดเผยข้อมูลใดต้องระบุเหตุผลที่ไม่เปิดเผยไว้ด้วยทุกครั้ง และแจ้งให้บุคคลที่ยื่นคำขอทราบสิทธิในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารตามพระราชบัญญัติข้อมูลข่าวสารของราชการ พ.ศ. ๒๕๔๐กรณีที่คณะกรรมการพิจารณาเห็นว่าการเปิดเผยหรือไม่เปิดเผยข้อมูลข่าวสารใดเป็นเรื่องสำคัญที่อาจเกิดผลกระทบต่อหน่วยงานได้ให้นำเสนออธิบดีกรมวิชาการเกษตรพิจารณาสั่งการข้อ ๑๖ กรณีที่มีการขอตรวจเอกสาร ขอสำเนาหรือขอสำเนาที่มีคำรับรองถูกต้องเกี่ยวกับข้อมูลข่าวสารที่อยู่ในการควบคุมดูแลของหน่วยงานของรัฐแห่งอื่นให้เจ้าหน้าที่ผู้รับผิดชอบให้คำแนะนำแก่บุคคลที่ยื่นคำขอเพื่อไปติดต่อขอข้อมูลข่าวสารดังกล่าวจากหน่วยงานที่ควบคุมดูแลข้อมูลข่าวสารนั้นโดยไม่ชักช้าข้อ ๑๗ ข้อมูลข่าวสารใด หากมีกฎหมาย ระเบียบประกาศ หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตให้ปฏิบัติตามกฎหมาย ระเบียบ ประกาศ หรือมติคณะรัฐมนตรีดังกล่าวข้อ ๑๘ อัตราค่าธรรมเนียมการเข้าตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่กรมวิชาการเกษตรกำหนดข้อมูลข่าวสารที่มีไว้เพื่อขาย หรือจำหน่ายให้คิดค่าใช้จ่ายต่าง ๆ ตามประกาศที่กรมวิชาการเกษตรกำหนดหมวด๔สถานที่บริการข้อมูลข่าวสาร ข้อ ๑๙ ให้ห้องสมุดกรมวิชาการเกษตร ศูนย์สารสนเทศกรมวิชาการเกษตร เป็นสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับกรมวิชาการเกษตร และเป็นศูนย์ประสานงานในกรมวิชาการเกษตรเพื่อให้บริการข้อมูลข่าวสารของราชการทั้งนี้ ตั้งแต่บัดนี้เป็นต้นไปประกาศณ วันที่ ๒๕ มิถุนายน พ.ศ. ๒๕๕๐จิรากรโกศัยเสวีรองอธิบดีรักษาราชการแทนอธิบดีกรมวิชาการเกษตร[เอกสารแนบท้าย]๑. แบบคำขอข้อมูลข่าวสาร (ดูข้อมูลจากภาพกฎหมาย)วัชศักดิ์/ผู้จัดทำ๒กรกฎาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๐๗ ง/หน้า ๓๖/๒๖ มิถุนายน ๒๕๕๑